Publication: Magyar Közlöny
Issue: MK-2001-134 (Year: 2001, Number: 134)
Era: 1990-2004
Section: Az országos népszavazásról szóló 1998. évi III. törvény
Paragraph Index: 369

2. Az előzőektől függetlenül, kétségtelen, hogy a népszavazás nyugdíjemelésre irányul, amely, megvalósulása esetén jelentős mértékű, olyan költségvetési fedezetet igényel, amely még nincs betervezve, tehát mind a jelenlegi, mind a jövőbeni költségvetést közvetlenül érintheti. Az Alkotmány 28/C. § (5) bekezdés a) pontja azonban kizárja népszavazás tartását a költségvetésről és az azzal kapcsolatos kérdésekről. Az elkülönített társadalombiztosítási alapok korábbi megszüntetése folytán a nyugdíjemelések az állami költségvetést terhelik, ennélfogva a feltett kérdés ún. „tiltott tárgyra” irányul, következésképpen az OVB-nek az aláírásgyűjtő ív hitelesítését ebből az okból is meg kellett volna tagadni. Mivel ez nem történt meg, véleményem szerint az Alkotmánybíróságnak az OVB határozatát meg kellett volna semmisítenie. Dr. Strausz János s. k., alkotmánybíró Az Alkotmánybíróság 52/2001. (XI. 29.) AB határozata A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottságnak az országos népszavazás kitűzésére irányuló kezdeményezés aláírásgyűjtő ívének és az azon szereplő kérdésnek a hitelesítése tárgyában hozott határozata ellen benyújtott kifogások alapján — dr. Bihari Mihály, dr. Czúcz Ottó, dr. Kiss László és dr. Tersztyánszkyné dr. Vasadi Éva alkotmánybírók különvéleményével — meghozta a következő határozatot: Az Alkotmánybíróság az Országos Választási Bizottság

Source: https://magyarkozlony.hu/hivatalos-lapok/26edfbee359fa0a04045b4165f3faa2c84ed581c/dokumentumok/be35e89d0caf9453297b7cfc54c542812da6e94a/letoltes